

**Ministerstvo životného prostredia Slovenskej republiky**

ako riadiaci orgán pre **Operačný program Kvalita Životného prostredia**

**Vyhlasuje výzvu na výber odborných hodnotiteľov žiadostí o poskytnutie nenávratného finančného príspevku**

**z  Kohézneho fondu**

**pre prioritnú os:**

1. **Udržateľné využívanie prírodných zdrojov prostredníctvom rozvoja environmentálnej infraštruktúry**

**pre investičnú prioritu:**

**1.1 Investovanie do sektora odpadového hospodárstva s cieľom splniť požiadavky environmentálneho acquis Únie a pokryť potreby, ktoré členské štáty špecifikovali v súvislosti s investíciami nad rámec uvedených požiadaviek**

 **pre špecifický cieľ:**

**1.1.1 Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov**

**pre aktivitu:**

**C. Príprava na opätovné použitie a recyklácia nebezpečných odpadov**

**Dátum: 07. 02. 2022**

**Kritériá na výber odborných hodnotiteľov pre hodnotenie žiadostí o poskytnutie nenávratného finančného príspevku:**

* bezúhonnosť,
* plná spôsobilosť na právne úkony,
* vysokoškolské vzdelanie min. II. stupňa,
* min. 6 ročná prax (vzťahuje sa k hodnoteniu žiadostí o poskytnutie nenávratného finančného príspevku (ďalej len „ŽoNFP“) s výškou nenávratného finančného príspevku do 5 miliónov EUR) alebo min. 10 ročná prax (vzťahuje sa k hodnoteniu ŽoNFP s výškou nenávratného finančného príspevku nad 5 miliónov EUR) v odbore odpadového hospodárstva, ktorá sa týka:
* kontroly dodržiavania právnych predpisov na úseku odpadového hospodárstva, vydávaní súhlasov, povolení, vyjadrení stanovísk, posudkov a rozhodnutí na úseku odpadového hospodárstva a znalostí využitia najlepších dostupných techník v oblasti odpadového hospodárstva,
* resp. výkonu prednášateľskej činnosti k zákonu č. 79/2015 Z.z. o odpadoch a o zmene a doplnení niektorých zákonov v znení neskorších predpisov a k príslušným vykonávacím predpisom pre fyzické osoby v rámci odbornej prípravy k overeniu odbornej posudkovej spôsobilosti alebo v rámci odbornej prípravy zamestnancov štátnej správy (relevantný doklad),
* znalosti platných právnych predpisov SR a EÚ, koncepčných a strategických dokumentov najmä v oblasti odpadového hospodárstva a súčasného stavu techniky v oblasti odpadového hospodárstva,
* skúsenosti s hodnotením projektov financovaných z fondov EÚ sú výhodou,
* schopnosti a osobnostné vlastnosti: vysoká miera objektivity, čestnosti, diskrétnosti, schopnosť pracovať pod časovým tlakom a dodržiavať stanovené termíny.

Upozornenie:

* 1. vzhľadom na možnosť zneužitia informácií uvedených v žiadosti o nenávratný finančný príspevok a jej prílohách, ako aj v záujme vylúčenia zaujatosti a prípadného konfliktu záujmov v priebehu hodnotenia žiadosti o poskytnutie nenávratného finančného príspevku, sú odborní hodnotitelia povinní pri podpise dohody o vykonaní práce podpísať aj Čestné vyhlásenie o nestrannosti, zachovaní dôvernosti informácií a vylúčení konfliktu záujmov (odborný hodnotiteľ nesmie vykonávať hodnotenie žiadosti o poskytnutie nenávratného finančného príspevku, voči ktorej je zainteresovanou osobou v zmysle zákona č. 292/2014 Z.z. o príspevku poskytovanom z európskych štrukturálnych a investičných fondov v znení neskorších predpisov);
	2. odborní hodnotitelia sú povinní pred začatím procesu odborného hodnotenia oboznámiť sa s dokumentmi potrebnými k hodnoteniu žiadostí o poskytnutie nenávratného finančného príspevku a následne sú povinní podpísať Čestné vyhlásenie o oboznámení sa s nižšie uvedenými dokumentmi:
		1. platnou verziou dokumentu Príručka pre hodnotiteľov žiadostí o poskytnutie nenávratného finančného príspevku Operačného programu Kvalita životného prostredia,
		2. s aktuálne platným dokumentom Kritériá pre výber projektov Operačného programu Kvalita životného prostredia,
		3. s aktuálne platnou verziou Operačného programu Kvalita životného prostredia, metodickými dokumentmi Operačného programu Kvalita životného prostredia a
		4. s dokumentmi zverejnenými v rámci príslušnej hodnotenej výzvy na predkladanie žiadostí o poskytnutie nenávratného finančného príspevku, potrebnými pre proces odborného hodnotenia, na základe ktorých je odborný hodnotiteľ schopný analyzovať projekt, t.j. je schopný posúdiť environmentálno-technickú stránku projektu, ako aj vyhodnotiť účelnosť, vecnú oprávnenosť, hospodárnosť a efektívnosť výdavkov projektu, ako aj finančnú udržateľnosť projektu a finančnú charakteristiku žiadateľa;
	3. zároveň sú odborní hodnotitelia povinní pred začatím procesu odborného hodnotenia sa oboznámiť s Etickým kódexom a Protikorupčnou politikou Ministerstva životného prostredia Slovenskej republiky a podpísať vyhlásenie zamestnanca, že bol oboznámený s Protikorupčnou politikou Ministerstva životného prostredia Slovenskej republiky.

# Požadovaná dokumentácia uchádzača o zaradenie do zoznamu odborných hodnotiteľov:

# *Žiadosť o zaradenie do zoznamu odborných hodnotiteľov* (Príloha č. 1 výzvy na výber odborných hodnotiteľov žiadostí o poskytnutie nenávratného finančného príspevku).

# *Životopis preukazujúci vzdelanie, odborné skúsenosti* (prax) – priložiť vyplnený formulár vo forme Europass (Príloha č. 2 výzvy na výber odborných hodnotiteľov žiadostí o poskytnutie nenávratného finančného príspevku), zároveň je v životopise potrebné uviesť v časti životopisu „Referencie“ získanú prax v oblasti súvisiacej s predmetom odborného hodnotenia spolu s uvedením počtu rokov, počas ktorých na danej pozícii pôsobil, pričom je potrebné uviesť oblasť praxe výberom z číselníka SK NACE. Súčasne uchádzač predloží referencie vydané osobou, ktorá potvrdí údaje o získaných referenciách.

# *Vyhlásenie o spracovaní osobných údajov* podľa § 47 zákona č. 292/2014 Z.z. o príspevku poskytovanom z európskych štrukturálnych a investičných fondov v znení neskorších predpisov v spojitosti so zákonom č. 18/2018Z.z. o ochrane osobných údajov a o zmene a doplnení niektorých zákonov v znení neskorších predpisov (Príloha č. 3 výzvy na výber odborných hodnotiteľov žiadostí o poskytnutie nenávratného finančného príspevku).

# *Doklad o ukončení vysokoškolského štúdia* (napr. diplom).

# *Čestné vyhlásenie o bezúhonnosti* (Príloha č. 4 výzvy na výber odborných hodnotiteľov žiadostí o poskytnutie nenávratného finančného príspevku), následne riadiaci orgán bude požadovať výpis z registra trestov nie starší ako 3 mesiace pred uskutočnením odborného hodnotenia iba raz, a to pred prvým výkonom odborného hodnotenia).

# *Zamestnávateľom potvrdené referencie o praxi hodnotiteľa* (potvrdzujúce minimálne zadefinovanú požadovanú prax v požadovanej oblasti), v prípade štátnych zamestnancov postačuje doložiť opis činnosti štátnozamestnaneckého miesta, ak je z neho zrejmá uvedená činnosť.

# *Osvedčenie o odbornej posudkovej spôsobilosti* vydané MŽP SR podľa § 100 ods. 5 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, v rozsahu minimálne jedna z posudzovaných činností: A, B, C, D, E - § 54 ods. 2 písm. d) vyhlášky MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch (ak relevantné).

# *Potvrdenie MŽP SR o vykonávaní prednášateľskej činnosti* k zákonu č. 79/2015 Z.z. o odpadoch a o zmene a doplnení niektorých zákonov v znení neskorších predpisov a príslušným vykonávacím predpisom pre fyzické osoby v rámci odbornej prípravy k overeniu odbornej posudkovej spôsobilosti alebo v rámci odbornej prípravy zamestnancov štátnej správy (ak relevantné).

# *Čestné vyhlásenie* (Príloha č. 5 výzvy na výber odborných hodnotiteľov žiadostí o poskytnutie nenávratného finančného príspevku), ktorým uchádzač preukazuje splnenie nasledovných kritérií a požiadaviek na výber odborných hodnotiteľov:

# spôsobilosť na právne úkony v plnom rozsahu;

# znalosť platných právnych predpisov SR a EÚ, koncepčných a strategických dokumentov najmä v oblasti odpadového hospodárstva a súčasného stavu techniky v oblasti odpadového hospodárstva;

# vysoká miera objektivity, čestnosti, diskrétnosti;

# schopnosť pracovať pod časovým tlakom a dodržiavať stanovené termíny.

# *Súhlas so zverejnením informácií v zmysle* § 48 a § 49 zákona č. 292/2014 Z.z. o príspevku poskytovanom z európskych štrukturálnych a investičných fondov v znení neskorších predpisov (Príloha č. 6 výzvy na výber odborných hodnotiteľov žiadostí o poskytnutie nenávratného finančného príspevku),

# *Ďalšie prílohy podľa vlastného uváženia* (kópie certifikátov, osvedčení, potvrdení, doklady preukazujúce skúsenosti s hodnotením projektov financovaných z fondov EÚ a pod. – dokumenty musia byť platné ku dňu ich predloženia) – predloženie predmetných dokumentov je odporúčané na podporu informácií predložených v životopise.

# Ďalšie informácie:

Typ výzvy: **otvorená**

Tí uchádzači, ktorí budú spĺňať zverejnené kritériá na základe zhodnotenia doručených náležitostí k výberu uchádzača na pozíciu odborného hodnotiteľa, budú následne zaradení do zoznamu odborných hodnotiteľov žiadostí o poskytnutie nenávratného finančného príspevku v rámci Operačného programu Kvalita životného prostredia. Výkon odborného hodnotenia je možné realizovať formou home office.

Celková suma za zhodnotenie jednej žiadosti o poskytnutie nenávratného finančného príspevku je **200,00 EUR**.

Príslušné **náležitosti k výberu uchádzača na pozíciu odborného hodnotiteľa** zašle uchádzač formou naskenovaných dokumentov (ako prílohu emailu) na adresu peter.venglar@enviro.gov.sk, pričom maximálna veľkosť prílohy emailu je 15 MB. V prípade, ak by veľkosť prílohy prevyšovala 15 MB, prosíme Vás o rozdelenie predmetnej prílohy do dvoch samostatných emailov.

Ako predmet emailu je potrebné uviesť *„Odborný hodnotiteľ“*.

**Kontakt pre bližšie informácie k výzve:**

peter.venglar@enviro.gov.sk